Budaörs Német Nemzetiségi Önkormányzat

Deutsche Selbstverwaltung Wudersch

2040 Budaörs, Budapesti u. 45. Tel./Fax: 06-23-440-217

**JEGYZŐKÖNYV/PROTOKOLL**

**A Budaörsi Német Nemzetiségi Önkormányzat**

**2022. május 30. hétfő 15.00 órától tartandó**

**– 2022. évben sorrendben 5. – rendkívüli ülésére**

**Az ülés helye:**  Heimatmuseum (2040 Budaörs, Budapesti út 45.)

**Időpont/*Zeitpunkt:*** 2022. május 30. hétfő 15.00

**Helyszín/*Ort*:** Heimatmuseum, 2040 Budaörs, Budapesti út 45.

**Jelenlévők/*Anwesende:***

Boros György BNNÖ elnök, Michelberger Katalin elnökhelyettes és Michelberger Mátyás BNNÖ képviselők;

Sztabina Zsoltné Izsák Noémi, Jaszmann Gabriella és Balczer Szabolcs a Heimatmuseum részéről;

Dr. Sándor Anett a BVÖ PH részéről.

Dr. Gajdos-Frank Katalin és Dr. Roth Henrik egyéb elfoglaltságai miatt, igazoltan volt távol.

Boros György BNNÖ elnök megnyitotta az ülést és a 3 BNNÖ képviselő jelenlétében megállapította a BNNÖ határozatképességét.

Ezt követően felvételre javasolta a „Bleyer Jakab Német Nemzetiségi Általános Iskola 2022 évi ÉMNÖSZ pályázat támogatása” napirendi pontot.

A BNNÖ az előzetesen megküldött előterjesztések a fenti napirendi ponttal kiegészítve, az alábbiak szerint fogadta el a 2022. május 30-i BNNÖ ülés napirendi pontjaiként:

**19/2022.(V.30.) sz. BNNÖ Határozat**

**Budaörs Német Nemzetiségi Önkormányzat Képviselő-testülete 2022. május 30-i ülés napirendi pontjait – az előzetesen kiküldött előterjesztések szerint – az alábbiak szerint fogadja el:**

1. **BNNÖ és Heimatmuseum 2021. évi beszámoló**
2. **BNNÖ 2022. évi állami feladatalapú támogatás felosztása**
3. **Bleyer Jakab Helytörténeti Gyűjtemény Heimatmuseum alapító okirat módosítás**
4. **2022. évi önkormányzati működési és program támogatás**
5. **Heimatmuseum igazgatójának 2022. I. féléves jutalmazása**
6. **2022. június hónapra a Wunderkäfer felnőtt tánccsoport próbáinak megtartásához táncoktatás költségeinek elszámolása**
7. **Bleyer Jakab Német Nemzetiségi Általános Iskola 2022 évi ÉMNÖSZ pályázat támogatása**

3 igen szavazattal egyhangúlag elfogadva

* + - 1. **Napirendi pont**

**BNNÖ és Heimatmuseum 2021. évi beszámoló**

Boros György BNNÖ elnök tájékoztatta a megjelenteket, hogy az Áht. rendelkezése szerint az éves költségvetési beszámolók alapján az elfogadott költségvetéssel összehasonlító módon, az év utolsó napján érvényes szervezeti, besorolási rendnek megfelelő záró számadást kell készíteni.

Az éves beszámoló tartalmazza a módosított költségvetési előirányzatokat, a teljesítések alakulását minden esetben a módosított előirányzatokhoz viszonyítottuk.

**Budaörs Német Nemzetiségi Önkormányzat**

A nemzetiségi önkormányzat bevételei az alábbiak szerint teljesültek:

**1. Működési célú támogatások államháztartáson belülről**

- Állami támogatásként 1.040 e Ft működési és 2.109 e Ft feladatalapú költségvetési támogatást realizáltunk. A működési támogatással elszámoltunk, a feladatalapú támogatásból nem használtunk fel semmit, a támogatás felhasználásának határideje 2022. december 31-e.

- Budaörs Város Önkormányzata a BNNÖ-vel kötött támogatási szerződés alapján működésünkhöz, valamint a 2021. évi programjaink megvalósításához 5.800 e Ft támogatást biztosított. A támogatásból 643 e Ft-ot nem használunk fel, az elszámolással egyidejűleg intézkedtem ennek visszautalásáról.

- Budaörs Város Önkormányzata az Ó-temető üzemeltetéséhez 2021.évben 5 000 e Ft támogatást biztosított, melyet 100%-ban felhasználtunk.

- A működési bevételek között jelenik meg a Heimatmuseumtól a 13/2021. (V.19.) számú határozattal elvont 2020. évi maradvány, 779 e Ft összegben.

- Budaörs Város Önkormányzata 2021. évben a módosított támogatási szerződésnek megfelelően a Bleyer Jakab Helytörténeti Gyűjtemény működését 42.807 e Ft összegben finanszírozta.

- A Bethlen Gábor Alapkezelő Zrt részéről „Fenntartott kulturális intézmény 2021. évi támogatása” jogcímen 1845 e Ft összegű támogatásban részesültünk. (NEMZ-N-21-0197)

- Szintén a Bethlen Gábor Alapkezelő Zrt-vel kötött Támogatói okirat alapján 1.932 e Ft támogatásban részesültünk a jogviszonyátalakulással érintett kulturális foglalkoztatottak támogatása céljából. (NEMZ-N-21-0183)

- Itt jelenik meg a Magyarországi Németek Országos Önkormányzata által a Német Tájházak Szakmai és Információs Központja működéséhez utalt 4.000 e Ft összegű támogatás.

- A Bethlen Gábor Alapkezelő Zrt-vel kötött Támogatói Okirat értelmében 5.000 e Ft támogatásban részesült Önkormányzatunk „A Hit közösséget teremt” pályázatunk támogatása céljából. (NEMZ-N-21-0005)

- A Bethlen Gábor Alapkezelő Zrt a NEMZ-N-21-0169 támogatói okirat alapján „Állandó kiállítás, Passió tároló kiállítóhely” megvalósítása céljából 25.000 e Ft támogatást nyújtott, melyből 3.000 e Ft működési célú támogatás.

* Szintén a Bethlen Gábor Alapkezelő Zrt-től a Heimatmuseum Tájházépület állagmegóvása” céljából 4.700 e Ft működési támogatást nyert az Önkormányzatunk (NEMZ-N-21-0131).

**2. Működési bevételek**

Ezen a jogcímen összesen 335 e Ft összeg realizálódott. Itt szerepel bevételként többek között a vagyonbiztosítás tovább számlázásából származó bevétel, a szaletli bérbeadásából származó bevétel, az ÁFA túlfizetés beszámításából származó bevétel, valamint a kamatbevételek.

**3. Felhalmozási célú támogatás államháztartáson belülről**

* A Bethlen Gábor Alapkezelő Zrt a NEMZ-N-21-0169 támogatói okirat alapján „Állandó kiállítás, Passió tároló kiállítóhely” megvalósítása céljából 25.000 e Ft támogatást nyújtott, melyből 22.000 e Ft felhalmozási célú támogatás.
* Ezen a soron jelenik meg a már említett, NEMZ-N-21-0131 támogatói okirat keretében kapott 1.300 e Ft felhalmozási célú támogatás.

**4. Költségvetési hiány belső finanszírozása**

Ezen a soron a 2020. évi 109.700 e Ft összegű költségvetési maradvány igénybevétele szerepel.

A **kiadások** összességében 80,56 %-on teljesültek, ezen belül a költségvetési kiadások teljesülése 72,75 %-os, míg a finanszírozási kiadásoké 99,32 %-os.

A kiadások a nemzetiségi önkormányzat működése, az egyes programok megvalósítása (pl. hagyományos sváb disznóvágás, Tavaszi Ifjúsági Napok, Oktberfest, Batyusbál), Kálvária gondozása, Ó-temető fenntartása, valamint a Heimatmuseum felújítása érdekében merültek fel. A Bethlen Gábor Alapkezelő Zrt-től, a Heimatmuseum épületének megvásárlására kapott támogatás terhére Budaörs Város Önkormányzatától 90.000 e Ft összegben az épületet megvásároltuk.

A nemzetiségi önkormányzat 2021. évi maradványa 41.248 e Ft, melyből 3 e Ft kötelezettségvállalással terhelt maradvány, 41.245 e Ft szabad maradvány. A kötelezettségvállalással terhelt maradvány közüzemi kiadásból származik, a 2022. évi költségvetés tervezése során a költségvetésbe beépítésre került.

A szabad maradvány jelentős részét (40.621 e Ft) beépítettük a 2022. évi költségvetésünkbe. A fennmaradó 624 e Ft összegű szabad maradványból a BNNÖ és Budaörs Város Önkormányzat között létrejött támogatási szerződés alapján a Heimatmuseum működésének támogatásból fel nem használt 421 e Ft összeget a támogatást nyújtó önkormányzatnak visszafizetjük, 203 e Ft-ot pedig általános tartalékba javaslok helyezni.

**Bleyer Jakab Helytörténeti Gyűjtemény**

Az intézmény **összes bevétele** 79.399 e Ft volt, amelynek 77,6 %-a fenntartótól kapott intézményfinanszírozás. 518 e Ft összeget működési bevételként realizált az intézmény (múzeumi belépőjegyek, tárlatvezetések, tábori részvételi díj, hagyományőrző szakkör részvételi díj), további 37 e Ft háztartásoktól átvett pénzeszköz, amelyet működésre fordíthatott az intézmény.

A kiadások 97,42 %-ban teljesültek, amelyből a személyi juttatások 99,41%-ban és az azt terhelő járulékok és szociális hozzájárulási adó teljesülés 97,51 %. A dologi kiadások összesen 21.504 e Ft összegben teljesültek, amely a módosított előirányzat 95,68 %-a. Informatikai és a tárgyi eszközöket 2 754 e Ft összegben szereztünk be.

Az intézmény 1.487 e Ft maradványából 944 e Ft kötelezettséggel terhelt, a fennmaradó 543 e Ft összeg pedig szabad maradvány. Az 543 e Ft összegű szabad maradvány elvonását javaslom, mert az a BNNÖ és Budaörs Város Önkormányzat között létrejött támogatási szerződés alapján Budaörs Város Önkormányzatát illeti.

Az Áht. 91. § (2) bekezdésének megfelelően a 4-7. mellékletekben mutatjuk be a nemzetiségi önkormányzat költségvetési mérlegét, vagyonkimutatását, valamint a pénzeszközök változását.

A költségvetési szervek belső kontrollrendszeréről és belső ellenőrzéséről szóló 370/2011.(XII.31.) Kormányrendelet 11.§ (2a) bekezdése értelmében a költségvetési szerv vezetőjének a belső kontrollrendszer működéséről szóló nyilatkozatát az elnök a zárszámadási határozat tervezetével együtt terjeszti a Képviselő-testület elé. Ezen nyilatkozatot az előterjesztés 1. számú tájékoztatója tartalmazza.

Melléklet:

|  |  |
| --- | --- |
| 1. melléklet | Budaörs Német Nemzetiségi Önkormányzata 2021. évi beszámolója |
| 2. melléklet | Budaörs Német Nemzetiségi Önkormányzata bevételei és kiadásai |
| 3. melléklet | Bleyer Jakab Helytörténeti Gyűjtemény bevételei és kiadásai |
| 4. melléklet | Budaörs Német Nemzetiségi Önkormányzat 2021.évi összevont költségvetési mérlege |
| 5. melléklet | Vagyonkimutatás |
| 6. melléklet | Pénzeszközök 2021. évi változása |
| 7. melléklet | Budaörs Német Nemzetiségi Önkormányzata maradvány elszámolása |
| 1. sz. tájékoztató | Bleyer Jakab Helytörténeti Gyűjtemény vezetőjének nyilatkozata a belső kontrollrendszer működéséről |

Boros György BNNÖ elnök a napirenddel kapcsolatban felvetette, hogy Budaörs Német Nemzetiségi Önkormányzat a 421e Ft összegű fel nem használt támogatást Budaörs Város Önkormányzatának a szerződésben foglaltak szerint visszafizeti, de egyúttal jelzi, hogy a közüzemi árak elszabadulása miatt az előre nem kalkulálható áremelésből származó költségekre esetlegesen további támogatást kér.

A BNNÖ a napirend részletes megtárgyalását követően a következő határozatot hozta:

**20/2022.(V.30.) sz. BNNÖ Határozat**

**Budaörs Német Nemzetiségi Önkormányzat Képviselő-testülete a Budaörs Német Nemzetiségi Önkormányzat 2021. évi költségvetésének végrehajtásáról szóló beszámolót az alábbiak szerint fogadja el:**

1. **A Budaörs Német Nemzetiségi Önkormányzat költségvetésének végrehajtását**
2. **229.120 e Ft teljesített bevételi főösszeggel, melyből**
* **114.398 e Ft költségvetési bevétel**
* **114.722 e Ft finanszírozási bevétel**
1. **186.385 e Ft kiadási főösszeggel, melyből**
* **186.385 e Ft költségvetési kiadás**
* **0 e Ft finanszírozási kiadás**

 **hagyja jóvá.**

1. **Budaörs Német Nemzetiségi Önkormányzat Képviselő-testülete a 2021. évi zárszámadását az 1-7.sz. mellékletek szerint hagyja jóvá.**
2. **Budaörs Német Nemzetiségi Önkormányzat Képviselő-testülete Budaörs Német Nemzetiségi Önkormányzat és az irányítása alá tartozó Bleyer Jakab Helytörténeti Gyűjtemény 2021. évi költségvetési maradványát az 7. sz. melléklet szerint hagyja jóvá.**
3. **Budaörs Német Nemzetiségi Önkormányzat Képviselő-testülete a Budaörs Német Nemzetiségi Önkormányzat irányítása alá tartozó Bleyer Jakab Helytörténeti Gyűjtemény 543 e Ft összegű szabad maradványát elvonja. Az elvonásra kerülő összeg a BNNÖ és Budaörs Város Önkormányzata között létrejött Támogatási szerződés 1.b. pontja alapján Budaörs Város Önkormányzatát illeti meg.**
4. **Budaörs Német Nemzetiségi Önkormányzat Képviselő-testülete a Budaörs Német Nemzetiségi Önkormányzat 624 e Ft szabad maradványának felosztásáról az alábbiak szerint dönt:**

**- A BNNÖ és Budaörs Város Önkormányzata között létrejött Támogatási szerződés 1.b. pontja alapján a 421 e Ft összegű fel nem használt támogatást Budaörs Város Önkormányzatának visszafizeti**

**- 203 e Ft összeget általános tartalékba helyez.**

**Felelős: Boros György BNNÖ elnök**

**Határidő: azonnal**

3 igen szavazattal egyhangúlag elfogadva

* + - 1. **Napirendi pont**

**BNNÖ 2022. évi állami feladatalapú támogatás felosztása**

Boros György BNNÖ elnök tájékoztatta a megjelenteket, hogy Budaörs Német Nemzetiségi Önkormányzata részére biztosított 2022. évi állami feladatalapú támogatás összege 2.069.904 Ft, melyet 2022. január 1 és 2023. december 31. között használhat fel az Önkormányzat. A támogatás folyósítása két egyenlő részletben történik: 2022.03.25-én és 2022.08.15.-ig. Elszámolási határidő a támogatás felhasználását követő 45 nap, de legkésőbb 2023. március 15.

A BNNÖ a napirend részletes megtárgyalását követően a következő határozatot hozta:

**21/2022.(V.30.) sz. BNNÖ Határozat**

1. **A Budaörs Német Nemzetiségi Önkormányzata Képviselő-testülete úgy dönt, hogy a 2022. évi állami feladatalapú támogatás összegét, összesen 2.069.904 Ft-ot általános tartalékba helyezi.**
2. **A fentieknek megfelelően a döntés a Budaörs Német Nemzetiségi Önkormányzat Képviselő-testület 8/2022. (II.22.) számú határozatával elfogadott 2022. évi költségvetésének alábbi sorait érinti:**

**2. sz. melléklet e Ft**

|  |  |
| --- | --- |
| BEVÉTEL |  |
| 1. Működési költségvetés bevételei
 | 2.070 |
|  | 1.Működési célú támogatások államháztartáson belülről | 2.070 |
|  |  | 2. Egyéb működési célú támogatások államháztartáson belülről | 2.070 |
|  |  |  |

|  |  |
| --- | --- |
| KIADÁS |  |
| I. MŰKÖDÉSI KÖLTSÉGVETÉS KIADÁSAI | 2.070 |
|  | 1. Egyéb működési célú kiadások 4. Általános tartalék
 | 2.070 |

1. **A Budaörs Német Nemzetiségi Önkormányzat Képviselő-testülete felkéri az Elnököt, hogy az előirányzatok költségvetési határozaton történő átvezetéséről a soron következő költségvetés módosításakor intézkedjen.**

**Felelős: Boros György BNNÖ elnök**

**Határidő: 2022. május 31.**

3 igen szavazattal egyhangúlag elfogadva

* + - 1. **Napirendi pont**

**Bleyer Jakab Helytörténeti Gyűjtemény Heimatmuseum alapító okirat módosítás**

Gajdos-Frank Katalin Adrienn Bleyer Jakab Helytörténeti Gyűjtemény, Heimatmuseum igazgatója tájékoztatta a megjelenteket, hogy a Heimatmuseum székhelyének házszámában változás történt és ezáltal a telephelyek is megszűntek, telekösszevonás miatt.

Az előbbiekben foglaltak alapján a Bleyer Jakab Helytörténeti Gyűjtemény, Heimatmuseum alapító okiratát módosítani szükséges.

Boros György BNNÖ elnök kérte a testületet, hogy a Bleyer Jakab Helytörténeti Gyűjtemény Heimatmuseum fentiek szerinti Alapító Okirat Módosítását, és a módosításokkal egységes szerkezetbe foglalt Alapító Okiratát a melléklet szerinti tartalommal fogadja el.

Melléklet:

* 1. sz. melléklet: Bleyer Jakab Helytörténeti Gyűjtemény Heimatmuseum alapító okiratának módosítása
* 2. sz. melléklet: Bleyer Jakab Helytörténeti Gyűjtemény Heimatmuseum módosításokkal egységes szerkezetbe foglalt alapító okirat

A BNNÖ a napirend részletes megtárgyalását követően a következő határozatokat hozta:

**22/2022.(V.30.) sz. BNNÖ Határozat**

**Budaörs Német Nemzetiségi Önkormányzat Képviselő-testületének 22/2022.(V.30.) sz. határozata a Bleyer Jakab Helytörténeti Gyűjtemény Heimatmuseum alapító okiratának módosításáról**

1. **Budaörsi Német Nemzetiségi Önkormányzat Képviselő-testülete a Bleyer Jakab Helytörténeti Gyűjtemény Heimatmuseum alapító okiratának módosító okiratát az 1. melléklet szerinti tartalommal jóváhagyja.**

**Felelős: Boros György BNNÖ elnök és Dr. Gajdos-Frank Katalin Heimatmuseum igazgató**

**Határidő: 2022. május 31.**

3 igen szavazattal egyhangúlag elfogadva

**23/2022.(V.30.) sz. BNNÖ Határozat**

**Budaörs Német Nemzetiségi Önkormányzat Képviselő-testületének 23/2022.(V.30.) sz. határozata a Bleyer Jakab Helytörténeti Gyűjtemény Heimatmuseum egységes szerkezetbe foglalt alapító okirata**

1. **Budaörsi Német Nemzetiségi Önkormányzat Képviselő-testülete a Bleyer Jakab Helytörténeti Gyűjtemény Heimatmuseum egységes szerkezetbe foglalt alapító okiratát a 2. melléklet szerinti tartalommal jóváhagyja.**
2. **Budaörsi Német Nemzetiségi Önkormányzat Képviselő-testülete a dokumentumok aláírására az elnököt hatalmazza fel.**
3. **Budaörsi Német Nemzetiségi Önkormányzat Képviselő-testülete elrendeli a Magyar Államkincstár által vezetett törzskönyvi nyilvántartásba vétellel kapcsolatos intézkedések megtételét.**

**Felelős: Boros György BNNÖ elnök és Dr. Gajdos-Frank Katalin Heimatmuseum igazgató**

**Határidő: 2022. május 31.**

3 igen szavazattal egyhangúlag elfogadva

* + - 1. **Napirendi pont**

**2022. évi önkormányzati működési és program támogatás**

Budaörs Város Önkormányzata a 109/2021. (IV.29.) számú PM határozat alapján megkötött, ÖNK/SZ/2021-223 számon rögzített támogatási szerződés keretében Önkormányzatunk részére támogatást biztosít, melynek összege 5.800.000 Ft. A támogatást 2022. május 1. és 2023. március 31. között használhatja fel az Önkormányzat. Elszámolási határidő 2023. április 30.

A benyújtott pályázatban működési kiadásokra, valamint az alábbi feladatok és programok megvalósításához kért a BNNÖ támogatást: Kegyeleti megemlékezések | Tavaszi Ifjúsági Német Nemzetiségi Napok | Budaörsi Svábbál | Idősek köszöntése | Kálvária Kápolna | Wunderkäfer tánccsoport működése | Sváb disznóvágás | Batyusbál | Hagyományőrző Asszonykör működése | Oktoberfest | Működési költségek.

A BNNÖ a napirend részletes megtárgyalását követően a következő határozatot hozta:

**24/2022.(V.30.) sz. BNNÖ Határozat**

1. **A Budaörs Német Nemzetiségi Önkormányzat részére biztosított 2022. évi önkormányzati működési és program támogatás összegét, összesen 5.800.000 Ft-ot az alábbi feladatokra és programok megvalósítására osztom fel: működési kiadások | kegyeleti megemlékezés | Tavaszi Ifjúsági Német Nemzetiségi Napok | Budaörsi Svábbál | Idősek köszöntése | Kálvária Kápolna | Wunderkäfer tánccsoport működése | Sváb disznóvágás | Batyusbál | Hagyományőrző Asszonykör működése | Oktoberfest**
2. **A fentieknek megfelelően a döntés a Budaörs Német Nemzetiségi Önkormányzat Képviselő-testület 8/2022. (II.22.) BNNÖ számú határozatával elfogadott 2022. évi költségvetésének alábbi sorait érinti**:

**2. sz. melléklet**

 **e Ft**

|  |  |
| --- | --- |
| **BEVÉTEL** |  |
| 1. **Működési költségvetés bevételei**
 |  |
|  | **1.Működési célú támogatások államháztartáson belülről** | **5.850** |
|  |  | **2. Egyéb működési célú támogatások államháztartáson belülről** | **5.850** |
|  |  |  |

|  |  |
| --- | --- |
| **KIADÁS** |  |
| **I. MŰKÖDÉSI KÖLTSÉGVETÉS KIADÁSAI** |  |
|  | **1.2. Külső személyi juttatások** | **2.752** |
|  | * 1. **Szociális hozzájárulási adó**
 | **381** |
|  | * 1. **Egyéb munkaadót terhelő járulékok és adók**
 | **440** |
|  | **3.1. Közüzemi kiadások** | **87** |
|  | **3.2. Karbantartási kiadások** | **150** |
|  | **3.3. Egyéb dologi kiadások** | **2.040** |

1. **A Budaörs Német Nemzetiségi Önkormányzat Képviselő-testülete felkéri az Elnököt, hogy az előirányzatok költségvetési határozaton történő átvezetéséről a soron következő költségvetés módosításakor intézkedjen.**

**Felelős: Boros György BNNÖ elnök** Gajdos-Frank Katalin

**Határidő: 2022. május 31.**

3 igen szavazattal egyhangúlag elfogadva

* + - 1. **Napirendi pont**

**Heimatmuseum igazgatójának 2022. I. féléves jutalmazása**

Gajdos-Frank Katalin Heimatmuseum múzeumigazgató tájékoztatta a megjelenteket, hogy saját hatáskörben szétosztotta a múzeum munkatársai között a Jakob Bleyer Heimatmuseum éves költségvetésében elfogadott jutalmakat. Az igazgató jutalmazásának elfogadásáról az intézmény fenntartója, a BNNÖ határoz.

A BNNÖ a napirend részletes megtárgyalását követően a következő határozatot hozta:

**25/2022.(V.30.) sz. BNNÖ Határozat**

1. **Budaörs Német Nemzetiségi Önkormányzat Képviselő-testülete úgy dönt, hogy a Bleyer Jakab Helytörténeti Gyűjtemény, Heimatmuseum igazgatóját, Gajdos-Frank Katalint a 2022. évi I. félévben nyújtott kiemelkedő munkájáért bruttó 450.000,- Ft jutalomban részesíti.**
2. **Budaörs Német Nemzetiségi Önkormányzat Képviselő-testülete úgy dönt, hogy a bruttó 450.000 Ft jutalom, valamint 58.500 Ft munkáltatót terhelő szociális hozzájárulási adó összegét, az általános tartalékból, a 2021. évi Állami feladatalapú támogatás terhére, a fenntartásában működő Bleyer Jakab Helytörténeti Gyűjtemény 2022. évi költségvetésében biztosítja.**
3. **A fentieknek megfelelően a döntés a Budaörs Német Nemzetiségi Önkormányzat Képviselő-testület 8/2022. (II.22.) számú határozatával elfogadott 2022. évi költségvetés 2. és 3. mellékleteinek alábbi sorait érinti:**

**2. sz. melléklet**

|  |  |  |
| --- | --- | --- |
| KIADÁS |  |  |
| I. MŰKÖDÉSI KÖLTSÉGVETÉS KIADÁSAI | -509 | e Ft |
|  | 1. Egyéb működési célú kiadások 4. Általános tartalék sor csökken
 | -509 | e Ft |
| FINANSZÍROZÁSI KIADÁSOK | 509 | e Ft |
|  | 1. Irányító szervi támogatásként folyósított támogatás sor nő | 509 | e Ft |

**3. sz. melléklet**

|  |  |  |
| --- | --- | --- |
| KIADÁS |  |  |
| I. MŰKÖDÉSI KÖLTSÉGVETÉS KIADÁSAI | 509 | e Ft |
|  | 1. Személyi juttatások 1. Foglalkoztatottak személyi juttatásai
 | 450 | e Ft |
|  | 1. Munkaadókat terhelő járulékok és szociális hozzájárulási adó 1. Szociális hozzájárulási adó sor
 | 59 | e Ft |
| BEVÉTELEK |  |  |
| FINANSZÍROZÁSI BEVÉTELEK | 509 | e Ft |
|  | 2. Irányító szervi támogatás | 509 | e Ft |

1. **A Budaörs Német Nemzetiségi Önkormányzat Képviselő-testülete felkéri az Elnököt, hogy az előirányzatok költségvetési határozaton történő átvezetéséről a soron következő költségvetés módosításakor intézkedjen.**

**Felelős: Boros György BNNÖ elnök**

**Határidő: 2022. május 31.**

3 igen szavazattal egyhangúlag elfogadva

* + - 1. **Napirendi pont**

**2022. június hónapra a Wunderkäfer felnőtt tánccsoport próbáinak megtartásához táncoktatás költségeinek elszámolása**

Boros György BNNÖ elnök javasolta a BNNÖ Képviselő-testületnek, hogy a 2022. június hónapra Wunderkäfer felnőtt tánccsoport próbáinak megtartásához táncoktatás költségeinek fedezéséhez biztosítson 193.040 Ft összeget az általános tartalék keret terhére és a költséget a BNNÖ a 2021. évi állami feladatalapú támogatás terhére számolja el.

A BNNÖ a napirend részletes megtárgyalását követően a következő határozatot hozta:

**26/2022.(V.30.) sz. BNNÖ Határozat**

1. **Budaörs Német Nemzetiségi Önkormányzat Képviselő-testülete úgy dönt, hogy a 2022. június hónapra Wunderkäfer felnőtt tánccsoport próbáinak megtartásához, a táncoktatás költségeihez 193.040 Ft összeget biztosít és a költséget a 2021. évi állami feladatalapú támogatás terhére számolja el.**
2. **A fentieknek megfelelően a Budaörs Német Nemzetiségi Önkormányzat Képviselő-testület 8/2022. (II.22.) számú határozatával elfogadott 2022. évi költségvetés 2. számú mellékletének alábbi sorait érinti:**

**2. sz. melléklet e Ft**

|  |  |
| --- | --- |
| **KIADÁS** |  |
| 1. **Működési költségvetés kiadás**
 |  |
|  | **3. Dologi kiadások 3. Egyéb dologi kiadások** | **+ 193** |
|  | **5. Egyéb működési célú kiadások 4. Általános tartalék** | **-193** |

1. **A Budaörs Német Nemzetiségi Önkormányzat Képviselő-testülete felkéri az Elnököt, hogy az előirányzatok költségvetési határozaton történő átvezetéséről a soron következő költségvetés módosításakor intézkedjen.**

**Felelős: Boros György BNNÖ elnök** Gajdos-Frank Katalin

**Határidő: 2022. május 31.**

3 igen szavazattal egyhangúlag elfogadva

* + - 1. **Napirendi pont**

**Bleyer Jakab Német Nemzetiségi Általános Iskola 2022. évi ÉMNÖSZ pályázat támogatása**

Boros György BNNÖ elnök tájékoztatta a megjelenteket, hogy az Észak-Magyarországi Német Önkormányzatok Szövetsége 2022. évben is pályázatot hirdetett „A nemzetiségi önkormányzatok, civil szervezetek 2022. évi költségvetési támogatása” címmel. A fenti pályázatra a budaörsi Bleyer Jakab Német Nemzetiségi Általános Iskola is összeállította szakmai anyagát, tanórán kívüli innovatív német nemzetiségi projektek finanszírozására.

A pályázat keretében az iskola 5. osztályos tanulói az intézményen kívül – Etyeken a borospince sor, ill. a Magyar-kút és Zsámbékon a Sváb Tájház, ill. a Lámpa Múzeum felkeresésével – ismerik meg a német nemzetiségi kultúrát. Az anyaggyűjtést követően, az osztályok tantermi kertek közt feldolgozzák az új ismereteket. Az iskola tanórán kívüli projektjének megvalósítására 150.000 Ft összegű támogatásra pályázik az Észak-Magyarországi Német Önkormányzatok Szövetségénél, mellyel a BNNÖ teljes mértékben egyetért, azt támogatja.

A BNNÖ a napirend részletes megtárgyalását követően a következő határozatot hozta:

**27/2022.(V.30.) sz. BNNÖ Határozat**

**Budaörs Német Nemzetiségi Önkormányzat Képviselő-testülete az Észak-Magyarországi Német Önkormányzatok Szövetsége által 2022. évben „A nemzetiségi önkormányzatok, civil szervezetek 2022. évi költségvetési támogatása” címmel kiírt pályázatra a budaörsi Bleyer Jakab Német Nemzetiségi Általános Iskola által „tanórán kívüli innovatív német nemzetiségi projektek” finanszírozására benyújtott pályázatával egyetért, azt támogatja.**

**Felelős: Boros György BNNÖ elnök**

**Határidő: 2022. május 31.**

3 igen szavazattal egyhangúlag elfogadva

További napirendi pontok nem lévén az ülést 15.45-kor berekesztették.

kmf.

|  |  |
| --- | --- |
| Boros GyörgyBNNÖ elnök | Michelberger KatalinBNNÖ elnökhelyettes  |

 Jegyzőkönyv hitelesítő